recursal/SuperWikiNEXT-32B huggingface dataset:
**লেঞ্জা পাখুই** (বৈজ্ঞানিক নাম: *Bibasis sena(Moore)*) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।

আকার
----

লেঞ্জা পাখুই এর প্রসারিত অবস্থায় ডানার আকার ৪৫-৫০ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত লেঞ্জা পাখুই এর উপপ্রজাতিসমূহ হল-

* *Bibasis sena sena* Moore, 1865 – Indian Orangetail Awl

বিস্তার
-------

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এদের ডানার মূল রং কালচে বাদামী এবং পিছনের ডানায় প্রান্তদেশে উজ্জ্বল কমলা দাগ যুক্ত। উদরদেশের ও ডানায় উজ্জ্বল কমলা দাগ বর্তমান। ডানার উপরিতল দাগ ছোপ যুক্ত এবং কালচে বাদামী সীমাযুক্ত। পিছনের ডানার নিম্নতলের মধ্যভাগ জুড়ে চওড়া, দুধসাদা, ডিসকাল বন্ধনীটি অবস্থিত যা বাইরের দিকে অস্পষ্ট অথবা ঝাপসা এবং সামনের ডানার নিম্নতল পর্যন্ত বিস্তৃত।

স্ত্রী এবং পুরুষ নমুনা অনুরূপ। তবে পুরুষ নমুনা ব্রান্ড বিহীন।

আচরণ
----

খুব দ্রুত উড়ান সম্পন্ন, আর্দ্র অথবা ভিজা দেওয়াল, ভিজে ছোপ, ভিজে মাটি ও পাখির বিষ্ঠায় এদের বসতে দেখা যায়। তরাই অঞ্চল অথবা পাহাড়ের পাদদেশে থেকে ১৫০০মিটার পর্যন্ত উচ্চতায় ঘন পাহাড়ি বোনে এই প্রজাতির দর্শন মেলে। হিমালয় এর ১০২০ মিটার থেকে ১৩৮০ মিটার পর্যন্ত। ফেব্রুয়ারি এবং অক্টোবর থেকে নভেম্বর পর্যন্ত এদের উড়তে দেখা যায়। পুরুষ নমুনা স্থানিক। খুব ভরে পুরুষ নমুনা বেশি সক্রিয় এবং স্ত্রী নমুনা পলায়নশীল হয়।

চিত্রশালা
---------

তথ্যসূত্র
---------

1. ↑  Card for *Bibasis sena*[*স্থায়ীভাবে অকার্যকর সংযোগ*] in LepIndex. Accessed 16 October 2007.
2. 1 2  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা ২৭২।
3. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 66। আইএসবিএন 9789384678012।
4. ↑  Isaac, Kehimkar (২০০৮)। The book of Indian Butterflies (1st সংস্করণ)। New Delhi: Oxford University Press। পৃষ্ঠা ৬১। আইএসবিএন 978 019569620 2।
5. ↑  "*Bibasis sena Moore, 1865 – Orangetail Awl*"। সংগ্রহের তারিখ ৩ মার্চ ২০১৮।
6. ↑  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 469–479। আইএসবিএন 978-8170192329।
7. ↑  Evans, W.H. (১৯৩২)। The Identification of Indian Butterflies (2nd সংস্করণ)। Mumbai, India: Bombay Natural History Society। পৃষ্ঠা 319–320, ser no I3.1।

বহিঃসংযোগ
---------


উইকিমিডিয়া কমন্সে **লেঞ্জা পাখুই** সংক্রান্ত মিডিয়া রয়েছে।
জেলা (মালয়: ***daerah***) হল **ব্রুনাইয়ের** প্রধান প্রশাসনিক বিভাগ। দেশটি ব্রুনাই-মুয়ারা, বেলাইত জেলা, তুতং জেলা এবং টেম্বুরাং জেলার সমন্বয়ে চারটি জেলায় বিভক্ত। প্রতিটি জেলার নেতৃত্বে আছেন একজন করে জেলা অফিসার।

প্রশাসন
-------

প্রতিটি জেলা একটি জেলা অফিস দ্বারা পরিচালিত হয় (মালয়: *Jabatan Daerah*), যেখানে জেলা অফিসগুলি হল স্বরাষ্ট্র মন্ত্রকের অধীনস্থ সরকারী বিভাগ। প্রতিটি বিভাগের প্রধান হলেন একজন জেলা অফিসার (মালয়: *Pegawai Daerah*) এবং তিনি সরকার কর্তৃক নিযুক্ত হন।

একটি জেলা আরও মুকিমে বিভক্ত ('উপশহর' এর সমতুল্য), এবং প্রতিটি মুকিম বিভিন্ন গ্রাম/ছোট শহর নিয়ে গঠিত ( মালয়: *kampung*)। প্রতিটি জেলা অফিস তার জেলার মধ্যে থাকা মুকিম এবং গ্রাম/শহর পরিচালনা করে।

জেলাগুলি
--------

 ব্রুনাই জেলা

| জেলা | রাজধানী | জনসংখ্যা (২০১৬ শুমারি)  | আয়তন (বর্গ কিমি) | অঞ্চল (বর্গ মাইল) |
| --- | --- | --- | --- | --- |
| ব্রুনাই-মুয়ারা | বন্দর সেরি বেগাওয়ান (ব্রুনাইয়ের রাজধানীও) | ২৯২.৭০৫ | ৫৭০ | ২২০ |
| বেলাইত | কুয়ালা বেলাইত | ৬৯.৯৯২ | ২.৭২৭ | ১,০৫৩ |
| তুতং | তুতং | ৪৯.৪৩৮ | ১,১৬৬ | ৪৫০ |
| টেম্বুরাং | বাঙ্গার | ১০.৫৪৩ | ১,৩০৬ | ৫০৪ |

তথ্যসূত্র
---------

1. ↑  "Brunei Darussalam" (পিডিএফ)। *www.information.gov.bn*। পৃষ্ঠা 44। সংগ্রহের তারিখ ২০১৭-১২-১২।
2. ↑  "Department of Economic Planning and Development - Population"। *www.depd.gov.bn* (ইংরেজি ভাষায়)। ২০১৭-০৩-২০ তারিখে মূল থেকে আর্কাইভ করা। সংগ্রহের তারিখ ২০১৭-১২-১২।
**ব্রুস নিকোলাস জেমস অক্সেনফোর্ড** (ইংরেজি: Bruce Nicholas James Oxenford; জন্ম: ৫ মার্চ, ১৯৬০) অস্ট্রেলিয়ায় জন্মগ্রহণকারী ক্রিকেট আম্পায়ার ও সাবেক ক্রিকেটার। ২০০৮ সাল থেকে আন্তর্জাতিক ক্রিকেট কাউন্সিলের তালিকাভূক্ত আন্তর্জাতিক আম্পায়ার হিসেবে একদিনের আন্তর্জাতিক ক্রিকেট খেলার মাধ্যমে তার অভিষেক ঘটে। এছাড়াও, ২০১০ সালে প্রথমবারের মতো টেস্ট ক্রিকেট খেলা পরিচালনা করেছেন।

২৬ সেপ্টেম্বর, ২০১২ তারিখে আম্পায়ারদের সর্বোচ্চ স্তর আইসিসি’র সেরা আম্পায়ার তালিকায় অন্তর্ভুক্ত হন। ঐদিন তারই স্বদেশী সাইমন টাওফেল অবসর নেন ও আম্পায়ারদের দক্ষতা বৃদ্ধি এবং প্রশিক্ষণ ব্যবস্থাপক হিসেবে নতুন ভূমিকায় অবতীর্ণ হন।

অক্সেনফোর্ড ১৯৯১/৯২ ও ১৯৯২/৯৩ মৌসুমে কুইন্সল্যান্ডের পক্ষ হয়ে আটটি প্রথম-শ্রেণীর ক্রিকেট খেলায় অংশগ্রহণ করেন।

আম্পায়ার
---------

ব্রুস অক্সেনফোর্ড ১৯৯৮ সালে আম্পায়ার জীবন শুরু করেন। ২০০১ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন। ২০০৩ সালে ১২-সদস্যবিশিষ্ট জাতীয় আম্পায়ার প্যানেলে অন্তর্ভুক্ত হন। ২০০৭/০৮ মৌসুমে ক্রিকেট অস্ট্রেলিয়ার পক্ষ থেকে আইসিসি আন্তর্জাতিক তৃতীয় আম্পায়ার তালিকায় অন্তর্ভুক্তির জন্য তার নাম প্রস্তাব করা হয়।

২০১০ সালের ডিসেম্বর মাসে শ্রীলঙ্কার ক্যান্ডিতে অনুষ্ঠিতি শ্রীলঙ্কা বনাম ওয়েস্ট ইন্ডিজের মধ্যকার টেস্টের মাধ্যমে আম্পায়ার হিসেবে খেলা পরিচালনা করার প্রথম সুযোগ পান।

বিতর্ক
------

১৯ ফেব্রুয়ারি, ২০১২ তারিখে অক্সেনফোর্ড অস্ট্রেলিয়া বনাম ভারতের মধ্যকার খেলায় তৃতীয় আম্পায়ারের দায়িত্ব পালন করেন। ঐদিন তিনি ভুলক্রমে (আউট) বোতামে চাপ দিয়ে মাইক হাসিকে আউট দেন। অক্সেনফোর্ড বিষয়টি দ্রুত বুঝতে পেরে তাড়াতাড়ি সিদ্ধান্ত পরিবর্তন করেন।

তথ্যসূত্র
---------

1. ↑  Cricinfo: Taufel to retire after World Twenty20
2. 1 2 3  "Players - Bruce Oxenford"। *ESPNcricinfo*। সংগ্রহের তারিখ ১০ মে ২০১১।
3. ↑  Craddock, Robert (১২ ফেব্রুয়ারি ২০০৮)। "Ex-players make better umps"। *Fox Sports*। সংগ্রহের তারিখ ১০ মে ২০১১।
4. ↑  *Cricket Australia 2007-08 Umpire Panels announced*
5. ↑  "Bruce Oxenford"। *Cricket Archive*। সংগ্রহের তারিখ ১০ মে ২০১১।

আরও দেখুন
---------

* আইসিসি’র সেরা আম্পায়ার তালিকা
* আইসিসি পুরস্কার
* আম্পায়ার

| * দে
* স
আইসিসি’র সেরা আম্পায়ার তালিকা |
| --- |
| বর্তমান সদস্য | 
* অস্ট্রেলিয়া রেইফেল
* অস্ট্রেলিয়া টাকার
* ইংল্যান্ড ইলিংওয়ার্থ
* ইংল্যান্ড কেটেলবরা
* ইংল্যান্ড গফ
* ভারত মেনন
* নিউজিল্যান্ড গফানি
* পাকিস্তান রাজা
* দক্ষিণ আফ্রিকা ইরাসমাস
* দক্ষিণ আফ্রিকা হোল্ডস্টক
* শ্রীলঙ্কা ধর্মসেনা
* ত্রিনিদাদ ও টোবাগো উইলসন

 |  |
| প্রাক্তন সদস্য | 
* অস্ট্রেলিয়া অক্সেনফোর্ড
* অস্ট্রেলিয়া টাওফেল
* অস্ট্রেলিয়া ডেভিস
* অস্ট্রেলিয়া হার্পার
* অস্ট্রেলিয়া হেয়ার
* ডোমিনিকা ডকট্রোভ
* ইংল্যান্ড বেনসন
* ইংল্যান্ড শেফার্ড
* ইংল্যান্ড গোল্ড
* ইংল্যান্ড লং
* ভারত রবি
* ভারত ভেঙ্কটরাঘবন
* জ্যামাইকা বাকনর
* নিউজিল্যান্ড বাউডেন
* নিউজিল্যান্ড হিল
* পাকিস্তান দার
* পাকিস্তান রউফ
* দক্ষিণ আফ্রিকা অর্চার্ড
* দক্ষিণ আফ্রিকা কোয়ের্তজেন
* শ্রীলঙ্কা ডি সিলভা
* জিম্বাবুয়ে টিফিন

 |
**এক্সএম-২৫**বা **এক্সএম২৫ সিডিটিই** (ইংরেজি: XM25 CDTE) এক প্রকার রাইফেল জাতীয় মারণাস্ত্র, যার নল (ব্যারেল) নাতিদীর্ঘ। এর পাল্লা কম-বেশি ৭০০ মিটার বা ২৩০০ ফুট ; গুলির ব্যাস ২৫ মিলিমিটার। অত্যাধুনিক প্রযুক্তি সহযোগে এর উদ্ভাবনে রিচার্ড অডেট নামের একজন অস্ত্র বিশেষজ্ঞ বিশেষ অবদান রেখেছেন। এর বৈশিষ্ট্য হচ্ছে এটি লক্ষ্যভেদ করতে শ্যুটারকে সহায়তা করে। অস্ত্রটি বিশেষভাবে মার্কিন সেনাবাহিনীর জন্য উদ্ভাবিত। মার্কিন কর্মকর্তাদের বলেছেন যে আফগান যুদ্ধে শত্রু নিধনে এই অস্ত্র বিশেষভাবে কার্যকর হবে। যে মানুষকে হত্যা করা হবে তাকে দূর থেকে গুলি করার সময় যাতে লক্ষ্যভ্রষ্ট না-হয় তজ্জন্য এই অস্ত্রটিতে লেজার রশ্মি ব্যবহার করা হয়েছে। লেজার রশ্মি লক্ষ্যব্যক্তিকে আঘাত হানার ক্ষেত্রে গুলির গতিপথ সফলভাবে নিয়ন্ত্রণ করবে কেননা লেজাররশ্মি উদ্দিষ্ট ব্যক্তির দূরত্ব এবং অবস্থান সঠিকভাবে নিরূপণ করতে সক্ষম। অস্ত্রটি চালনার ক্ষেত্রে প্রথমে উদ্দিষ্ট ব্যক্তির অবস্থানের ওপর লেজার রশ্মি নিক্ষেপ করতে হবে। লেজার রশ্মির আওতার ভেতর লক্ষ্যব্যক্তি এলে তখন নিশানা তাক করতে হবে এবং ট্রিগারে চাপ দিয়ে গুলি ছুঁড়তে হবে। ৫৪৩ মিটার দূরে নিশানা তাক করে গুলি ছোঁড়ার ক্ষেত্রে এটি সর্বোচ্চ এক, দুই অথবা তিন মিটার পর্যন্ত লক্ষ্যভ্রষ্ট হতে পারে। এ অস্ত্রটিতে শক্তিশালী লেজাৱ রশ্মি নিক্ষেপ করে দেয়াল কিংবা পরিখার অপরপার্শ্বে অবস্থিত শত্রুদের চিহ্নিত করে লক্ষ্যভেদী গুলি ছোড়া সম্ভব। এর জন্য যে গুলি তৈরী করা হয়েছে সেটির বিস্ফোরক ক্ষমতা ব্যাপক। প্রতিটি গুলিতে মাইক্রোচিপ সংযুক্ত করা হয়েছে যা লক্ষ্যব্যক্তির অবস্থান অনুযায়ী প্রোগ্রাম করা যায়।। একটি এক্সএম-২৫ রাইফেরের মূল্য ৩০ হাজার মার্কিন ডলার।

তথ্যসূত্র
---------

1. ↑  হাফিংটন পোস্ট-এ ৩০ নভেম্বর ২০১০ তারিকে প্রকাশিত নিবন্ধ
2. ↑  বিবিসি প্রতিবেদন

বহিঃসংযোগ
---------


উইকিমিডিয়া কমন্সে **এক্সএম-২৫ (অস্ত্র)** সংক্রান্ত মিডিয়া রয়েছে।

* XM25 Airburst Weapon System - ATK
* Program Executive Office Soldier (PDF)
* XM25 grenade launcher - Modern Firearms
* XM25 Airburst Weapons System - Global Security
* Green Berets will receive Judge Dredd computer smart-rifle
**ভরতখালী কাষ্ঠ কালী মন্দির** গাইবান্ধা জেলার সাঘাটা উপজেলার একটি ঐহিত্যবাহী কালী মন্দির। এই মন্দিরটি প্রায় দু’শ বছরের ও বেশি পুরাতন।

ইতিহাস
------

প্রায় দু’শ বছরের বেশি পুরোনো ঐহিত্যবাহী এই কালী মন্দিরটি। লোক মুখে শোনা যায়, ঘাঘট নদীতে ভেসে আসা একটি কাঠের গুঁড়ি ভরতখালীতে এসে আটকে যায়। সেই কাঠ তুলে এনে সাধারণ কাঠ মনে করে এক ব্যক্তি তাতে কুড়াল দিয়ে আঘাত করলে সাথে সাথে রক্ত বেরিয়ে আসে। তখন সেখানকার *জমিদার* *রমনীকান্ত রায়* স্বপ্নে কালী দেবীর স্বপ্নাদেশ পেয়ে, কারিগর এনে সেই কাঠের খণ্ডটি দিয়ে কালী মূর্তি তৈরি করেন এবং পূজা অর্চনা করেন। প্রথমদিকে পূজা হতো একটি খড়ের ঘরে। পরে জমিদার মন্দিরটি সুন্দর করে তৈরি করেন। বলা হয়ে থাকে প্রাচীনকাল থেকেই মানুষের মনোবাসনা পূর্ণ হওয়ায় আজও মানুষ ভিড় করে এখানে পূজা দেয়।

পূজা পার্বণ
-----------

প্রত্যেক বছর পুরো বৈশাখ জুড়ে প্রতি শনি ও মঙ্গলবার এখানে পূজা দেয়া হয়, সেই সাথে ১লা বৈশাখ থেকে মাস ব্যাপী মেলা চলে।

তথ্যসূত্র
---------

1. ↑  "ভরতখালী ঐহিত্যবাহী কাষ্ঠ কালী মন্দির"। *বাংলাদেশ জাতীয় তথ্য বাতায়ন*। ২০২২-০৭-২১। [*স্থায়ীভাবে অকার্যকর সংযোগ*]
2. 1 2 3  "সাঘাটা উপজেলা"। *saghata.gaibandha.gov.bd* (ইংরেজি ভাষায়)। সংগ্রহের তারিখ ২০২২-০৭-২১। [*স্থায়ীভাবে অকার্যকর সংযোগ*]
3. 1 2  "গাইবান্ধার ভরতখালীর ঐতিহ্যবাহী কাষ্ঠ কালী মন্দির"। *ভ্রমণবন্ধু* (ইংরেজি ভাষায়)। ২০২২-০৭-২১ তারিখে মূল থেকে আর্কাইভ করা। সংগ্রহের তারিখ ২০২২-০৭-২১।
**মাকাম** হচ্ছে ড° রীতা চৌধুরীর দ্বারা রচিত একটি উপন্যাস। আসামে থাকা চীনামূলীয় লোকদের পটভূমিতে রচিত মাকাম একটি উল্লেখযোগ্য গ্রন্থ। ২০১০ সালের এপ্রিল মাসে জ্যোতি প্রকাশন এই উপন্যাসটির প্রথম প্রকাশ করে।

কাহিনীর সারাংশ
--------------

১৯৬২ সালের চীন-ভারত যুদ্ধের সময়ে তিনসুকীয়া জেলার মাকুম থেকে বন্দী করে রাজস্থানে নিয়ে যাওয়া ১৫০০ জন চীনা-ভারতীয় লোকের দুখ-দুর্দশার কাহিনী এতে বর্ণিত হয়েছে। সেই সময়ের নেফা (অরুণাচল প্রদেশ)র সীমা অতিক্রম করে ব্রহ্মপুত্র উপত্যকায় উপস্থিত হওয়া চীনা সৈন্যের আক্রমণের সমান্তরালভাবে ভারত সরকার দেশটিতে কয়েক পুরুষ পার করা চীনা বংশোদ্ভূত লোকদের অমানবিকভাবে আটক করে প্রথমে রাজস্থান এবং পরবর্তী পর্যায়ে এর কিছু সংখ্যককে সমুদ্র পথে চীনে বিতাড়িত করা হয়েছিল৷ এর পটভূমিতেই বিশিষ্ট ঔপন্যাসিক ‘মাকাম’ রচনা করেন৷

অনুবাদ
------

ইংরাজী ভাষায় উপন্যাসটি লেখিকা রীতা চৌধুরী নিজেই *চায়নাটাউন ডেইজ্* (*Chinatown Days*) নামে অনুবাদ করেছেন। ২০১৭ সালে এই অনূদিত সংস্করণটি ম্যাকমিলান প্রকাশন প্রকাশ করে। উপন্যাসটি বড়ো ভাষাতেও অনুবাদ করা হয়েছে। অনুবাদ করেছেন সোণালী বড়ো। অনুবাদের জন্য ছমাস সময় নেওয়া উপন্যাসটি বড়ো সাহিত্য সভা প্রকাশ করার দায়িত্ব গ্রহণ করেছে। বিদ্যা শর্মা উপন্যাসটি একই নামে মারাঠী ভাষায় অনুবাদ করেছেন।

অভিযোজন
-------

ইতিমধ্যে এই উপন্যাসটির আধারে চলচ্চিত্র নির্মাণের পরিকল্পনাও করা হয়েছে।

সাথে দেখুন
----------

1. দেও লাংখুই
2. মায়াবৃত্ত
3. পপীয়া তরার সাধু

বহিঃসংযোগ
---------

* রীতা চৌধুরীর ওয়েবসাইট
* একটি সাক্ষাৎকার[*স্থায়ীভাবে অকার্যকর সংযোগ*]
* মাকাম[*স্থায়ীভাবে অকার্যকর সংযোগ*]

তথ্যসূত্র
---------

1. ↑  "Makam – Rita Chowdhury"। মার্চ ৭, ২০১২ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৫, ২০১২।
2. ↑  Chowdhury, Rita (২০১৮-০১-১১)। *Chinatown Days* (ইংরেজি ভাষায়)। Pan Macmillan। আইএসবিএন 9781509896561।
3. ↑  "'মাকাম' বড়ো ভাষালৈ অনূদিত"। The Sunday Indian। সংগ্রহের তারিখ ফেব্রুয়ারি ২৫, ২০১২। [*স্থায়ীভাবে অকার্যকর সংযোগ*]
4. ↑  "Marathi woman to take Assamese literature to Maharashtra"। *Times of India*। সংগ্রহের তারিখ ২০১৯-০১-৩১।
5. ↑  "Silver screen aspires to immortalise Makam"। The Telegraph। (Saturday, December 4, 2010)। সংগ্রহের তারিখ 2011-09-15।  এখানে তারিখের মান পরীক্ষা করুন: `|তারিখ=` (সাহায্য)
**ভিরা ওস্তাপিভানা সেলিয়ানস্কা** (ইউক্রেনীয়: Ві́ра Оста́півна Селя́нська), তার ছদ্মনাম **ভিরা ভোভক** (ইউক্রেনীয়: Ві́ра Вовк), (জন্ম ২ জানুয়ারী ১৯২৬), পোল্যান্ডের বরিস্ল্যাভ-এ, তিনি একজন ইউক্রেনীয় লেখক, সমালোচক এবং অনুবাদক। বর্তমানে তিনি ব্রাজিল এ বাস করেন। তিনি ইউক্রেনীয়, জার্মান এবং পর্তুগিজ ভাষায় লেখেন।

জীবনপঞ্জি
---------

২ জানুয়ারী ১৯২৬ সালে, বরিস্ল্যাভ-এ ভিরা জন্মগ্রহণ করেছিলেন, তিনি কুটি শহরের হুটসুল অঞ্চলে বড় হয়ে ওঠেন (সেই সময় পোলিশ-রোমানিয়ান সীমান্তে)। তিনি স্কুলের শিক্ষা লভিভ এবং ড্রেসডেনে শেষ হয়েছিল। পরবর্তীকালে, তিনি জার্মানির তবিঞ্জেন বিশ্ববিদ্যালয়ে থেকে সঙ্গীত ইতিহাস এবং কমপেরেটিভ সাহিত্যে নি্যে অধ্যয়ন করেছিলেন। ১৯৪৫ সালে, প্রথমে, তিনি তার মায়ের সাথে পর্তুগাল এবং ১৯৪৯ সালে ব্রাজিল দেশে চলে এসেছিলেন এবং রিও ডি জেনিরোতে তিনি তার পড়াশোনা শেষ করেছিলেন, যদিও পরে তিনি নিউ ইয়র্কর কলম্বিয়া বিশ্ববিদ্যালয় এবং মিউনিখ বিশ্ববিদ্যালয়ে স্নাতকোত্তর পড়াশোনা শেষ করেন এবং পিএইচডি লাভ করেন। তারপর তিনি রিও ডি জেনিরোর স্টেট বিশ্ববিদ্যালয়ে, জার্মান সাহিত্যের অধ্যাপক হিসাবে কাজ করেছিলেন।

পুরস্কারসমূহ
------------

ভিরা মোট চারবার ১৯৫৭, ১৯৭৯, ১৯৮২ এবং ১৯৯০ সালে ইভান ফ্র্যাঙ্কো সাহিত্য পুরস্কার পান, ২০০০ সালে ব্লাওভিস্ট অ্যাওয়ার্ড পেয়েছিলেন। তিনি সক্রিয়ভাবে ইউক্রেনীয় সংস্কৃতি এবং ভাষার প্রচার করেছেন। ২০০৮ সালে, তিনি তারাস শেভচেঙ্কোর নামে ইউক্রেনীয় রাষ্ট্রীয় পুরস্কার পেয়েছিলেন। তিনি ১০ টি কবিতা সংগ্রহ, ১০ টি উপন্যাস এবং ১১ টি নাটক তৈরি করেছেন। তিনি ইউক্রেনীয় ভাষায় পাশ্চাত্য লেখকদের অসংখ্য অনুবাদ এবং ইউক্রেনীয় লেখকদের অসংখ্য অনুবাদ পর্তুগিজ ভাষায় করেছেন।

তথ্যসূত্র
---------

* Viktoriia Kostiuchenko, Віра Вовк: Читачі в Бразилії і Португалії мають одне джерело, то є мої видання (Vera Wolf: Readers in Brazil and Portugal have one source, that is my publications), Ukraina Moloda Newspaper, April 2008, in Ukrainian.
* Літературні вечори в Українському Інституті Модерного Мистецтва Чикаго, 1973—2006 // Укладачі: Віра Боднарук, Володимир Білецький. — Донецьк: Український культурологічний центр, 2006. — 140 с.
* Virtual library of Ukrainian poetry by the New York group.  ওয়েব্যাক মেশিনে আর্কাইভকৃত ২৮ অক্টোবর ২০১৯ তারিখে
* Liudmyla Taran, Українка з Бразилії (A Ukrainian from Brazil), *Den*, 13.06.2001
* ভিরা ভোভক, Карнавал. Оповідання до картин Юрія Соловія (Carnival. Narratives to paintings of Yurii Solovii). Rio de Janeiro, 1986.
চার্লস পনজি যার নামে পনজি স্কিম
**পনজি স্কিম** হচ্ছে এক ধরনের কূট কৌশল যেখানে নতুন বিনিয়োগকারীদের কাছ থেকে আদায় করা অর্থ পুরনো বিনিয়োগকারীদেরকে ফিরিয়ে দেয়া হয়। চার্লস পনজি নামের এক ব্যক্তির নাম থেকে এটা চালু হয়েছে।

বৈশিষ্ট্য
---------

এ ধরনের ফান্ডে নতুন বিনিয়োগকারীদের কাছ থেকে অর্থ নিয়ে পুরনো বিনিয়োগকারীদের মুনাফা পরিশোধ করা হয়। যখন অর্থপ্রবাহ কমে যায়, তখনই প্রতিষ্ঠান ভেঙে পড়ে।

ইতিহাস
------

চার্লস পনজি প্রতারণার শিক্ষা নেন লুইজি জারোচ্চি নামের এক ইতালীয় বংশোদ্ভূত কানাডিয়ান ব্যাংক মালিকের কাছে। ১৯০৭ সালে মন্ট্রিয়লে গিয়েছিলেন। সেখানে চাকরি নেন জারোচ্চির ব্যাংক—বানকো জারোচ্চিতে। এই ব্যাংক তাঁর আমানতকারীদের ৬ শতাংশ সুদ দিত। সেই সময় যেটি ছিল অন্যান্য ব্যাংকের তুলনায় অনেক অনেক বেশি। ফলে রাতারাতি এই ব্যাংকে আমানতকারীর সংখ্যা বেড়ে যায় এবং রিজার্ভ ফুলে-ফেঁপে ওঠে। নতুন যে আমানতকারীরা ব্যাংকে টাকা রাখছেন বেশি মুনাফার আশায়, তাঁদের টাকা থেকেই লাভ দেওয়া হচ্ছে পুরোনো গ্রাহকদের। আসলে ব্যাংক তাঁর বিনিয়োগের লাভ থেকে এই কাজ করছে না। এভাবে বেশি দিন চলতে পারে না। নতুন গ্রাহকের সংখ্যা কমে আসতে বাধ্য। ব্যাংকে ধস নেমে এল। গ্রাহকদের টাকা নিয়ে পালিয়ে গেলেন জারোচ্চি। এই বুদ্ধিটা পনজি পরে কাজে লাগিয়েছেন পনজি স্কিমে।

আরও দেখুন
---------

* বহুস্তরবিশিষ্ট বিপণন (এমএলএম)
* ডেসটিনি গ্রুপ
* তিয়ানশি
* সারদা কেলেঙ্কারি

তথ্যসূত্র
---------

1. 1 2  *যুক্তরাষ্ট্রের 'হুন্ডি কাজল'  ওয়েব্যাক মেশিনে আর্কাইভকৃত ১৬ জুলাই ২০১৪ তারিখে*,আকরাম হোসেন, দৈনিক সমকাল। ঢাকা থেকে প্রকাশের তারিখ: ০১ জুলাই, ২০০৯ খ্রিস্টাব্দ।
2. ↑  *পনজির ‘স্মরণে’ পনজি স্কিম  ওয়েব্যাক মেশিনে আর্কাইভকৃত ২৮ মে ২০১৮ তারিখে*,রাজীব হাসান, দৈনিক প্রথম আলো। ঢাকা থেকে প্রকাশের তারিখ: ১৫-০৩-২০১৩ খ্রিস্টাব্দ।

আরও পড়ুন
---------

* Dunn, Donald (২০০৪)। *Ponzi: The Incredible True Story of the King of Financial Cons (Library of Larceny) (Paperback)*। New York: Broadway। আইএসবিএন 0-7679-1499-6।
* Zuckoff, Mitchell (২০০৫)। *Ponzi’s Scheme: The True Story of a Financial Legend*। New York: Random House। আইএসবিএন 1-4000-6039-7।

বহিঃসংযোগ
---------

* Ponzi Schemes FAQ Information and advice from the US Securities and Exchange Commission
* What is a Ponzi scheme? Ponzi scheme definition with distinctions, history, and other information
* Ponzi scheme Illustration of a Ponzi scheme
* The Ponzi Scheme and Tax Loss Describing tax recovery methods
* Ponzi Schems Ponzi schemes on Khan Academy.
* The Importance of Being Diligent Case studies on prominent hedge fund Ponzi schemes
**রিগলার অ্যান্ড সেখমাইস্টার পেলেটস ভলফসবার্গার আটলেটিক ক্লুব** (ইংরেজি: Wolfsberger AC; এছাড়াও **ভলফসবার্গার অ্যাথলেটিক ক্লাব** অথবা শুধুমাত্র **ভলফসবার্গার এসি** নামে পরিচিত) হচ্ছে ভলফসবার্গ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯৩১ সালে প্রতিষ্ঠিত হয়েছে। ভলফসবার্গার এসি তাদের সকল হোম ম্যাচ ভলফসবার্গের লাভান্টাল-এরিনায় খেলে থাকে; যার ধারণক্ষমতা হচ্ছে ৭,৩০০। বর্তমানে এই ক্লাবের ম্যানেজারের দায়িত্ব পালন করছেন ফের্ডিনান্ড ফেল্ডহোফার এবং সভাপতির দায়িত্ব পালন করছেন ডিটমার রিগলার। অস্ট্রীয় মধ্যমাঠের খেলোয়াড় মাইকেল লিন্ডল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভলফসবার্গার এসি এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।

অর্জন
-----

* **অস্ট্রীয় ফুটবল দ্বিতীয় লীগ:**
	+ **বিজয়ী (১):** ২০১১–১২

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ৮ জুলাই ২০২০।
2. ↑  "ম্যানেজার এবং অন্যান্য কর্মকর্তা"। *ট্রান্সফারমার্কেট*। সংগ্রহের তারিখ ৮ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ৮ জুলাই ২০২০।
4. ↑  "বর্তমান দল"। *ট্রান্সফারমার্কেট*। সংগ্রহের তারিখ ৮ জুলাই ২০২০।

বহিঃসংযোগ
---------

* প্রাতিষ্ঠানিক ওয়েবসাইট (জার্মান)

টেমপ্লেট:ভলফসবার্গার অ্যাথলেটিক ক্লাব
টেমপ্লেট:অস্ট্রীয় ফুটবল বুন্দেসলিগা

প্রবেশদ্বার: ফুটবল
**মাকুম** (IPA: mɑːkəm) অসমএর তিনসুকিয়া জেলাতে অবস্থিত একটি শহর৷ 'মাকুম' শব্দটি চীনা শব্দের থেকে উৎপত্তি লাভ করেছে যার অর্থ "**meeting point**"৷ আসলে এই অঞ্চলে অসমএর তিনটি প্রধান শহর তিনসুকিয়া, ডিগবয় ও ডুমডুমা মিলিত হওয়ার জন্য এর নাম মাকুম হয়েছে। তদুপরি এই মাকুমে ৩৭ ও ৩৮ নং জাতীয় সড়ক মিলিত হয়েছে৷ এখানে অবস্থিত মাকুম রেলওয়ে স্টেশন ভারতীয় রেলওয়ের একেবারে পূর্বে অবস্থিত স্টেশন । 

মাকুম ডিব্রুগড় লোকসভা সমষ্টির অন্তর্ভুক্ত৷

ভৌগোলিক অবস্থান
---------------

মাকুম ভৌগোলিকভাবে ২৭°৩০′ উত্তর ৯৫°২৭′ পূর্ব﻿ / ﻿২৭.৫° উত্তর ৯৫.৪৫° পূর্ব﻿ / 27.5; 95.45 অবস্থিত । এই অঞ্চলের সমুদ্রপৃষ্ঠ থেকে গড় উচ্চতা ১২২ মিটার (৪০০ ফুট)৷ এই শহরটি তিনসুকিয়ার থেকে ৭ কিমি পূর্বে অবস্থিত । এই অঞ্চলটি দাঁতিকাশরের সরু-বড় স্থানসমূহের সাথে সড়ক ও রেলপথের দ্বারা সংযোজিত হয়ে আছে৷

জনসংখ্যা
--------

২০১১ সালের লোকগণনা অনুসারে, মাকুমের মোট জনসংখ্যা ১৫,১১৮।  এর ৫৩% পুরুষ আর ৪৭% মহিলা৷ মাকুমের গড় সাক্ষরতার হার ৬৮%৷ এর মধ্যে পুরুষ ও মহিলার পৃথকভাবে গড় সাক্ষরতার হার হল ৭৩% ও ৬২%৷ মাকুমের জনসংখ্যার ১৩% ছয় বছর বয়সের অনূর্ধ্ব।

অর্থনীতি
--------

মাকুম একটি উদ্যোগিক শহর৷ এখানে কয়েকটি বড় প্লাইউডের কারখানা ছিল যদিও বর্তমানে প্রায়ই বন্ধ হয়ে আছে৷ তদুপরি মাকুমে ভালো সংখ্যক চা কারখানা আছে৷ অন্যান্য উদ্যোগসমূহ হল, আটা, মোম ইত্যাদি৷ মাকুম শহরের আশে পাশে ভালো সংখ্যক চা বাগান আছে৷

শিক্ষা
------

মাকুমে ভালো সংখ্যক শিক্ষা প্রতিষ্ঠান আছে৷ এর মধ্যে উল্লেখযোগ্য হল-

বিদ্যালয়-

* Ganga Bishan Chowkhani উচ্চ মাধ্যমিক বিদ্যালয়
* গোপালকৃষ্ণ বালিকা বিদ্যালয়
* রেলওয়ে বিদ্যালয়

মহাবিদ্যালয়-

* মাকুম মহাবিদ্যালয়

অন্যান্য-

বনরক্ষীর প্রশিক্ষণ প্রতিষ্ঠান

চায়না টাউন
-----------

মাকুম অঞ্চলটিতে একসময়ে ১৮৩০র দশকে চীনের থেকে অহা বহু লোক এসে বসত করেছিল৷ ১৯৬২ সালে চীন ও ভারতের যুদ্ধের সময় এই চায়না টাউন বন্ধ করে দেওয়া হয়৷ বর্তমানে এই চায়না টাউনে (বর্তমানের চীনাপট্টি) স্থানীয় লোক বসবাস করে যদিও বহু চীনা আর্হির ঘর দেখতে পাওয়া যায়৷ এই চীনা লোকেদের অতীত ও বর্তমান নিয়ে অসমীয়া লেখিকা রীতা চৌধুরী 'মাকাম' নামের একটি গ্রন্থ রচনা করেছেন৷

তথ্যসূত্র
---------

1. ↑  TI Trade (২০১০-০৬-১৭)। "The Assam Tribune Online" (ইংরেজি ভাষায়)। Assamtribune.com। ২০১৩-১০-০৪ তারিখে মূল থেকে আর্কাইভ করা। সংগ্রহের তারিখ ২০১২-০৯-৩০।
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Population Finder" (ইংরেজি ভাষায়)। Censusindia.gov.in। সংগ্রহের তারিখ ২০১২-০৯-৩০।
4. ↑  "India's shame"। *The Telegraph - Calcutta (Kolkata)* (ইংরেজি ভাষায়)। ২০১২-১০-২৬ তারিখে মূল থেকে আর্কাইভ করা। সংগ্রহের তারিখ ২০১২-০৯-৩০।
৭০ বছর বয়সে ভলতেয়ার। ১৮৪৩ সালে প্রকাশিত ভলতেয়ারের দার্শনিক অভিধান হতে নেয়া খোদাইচিত্র।
**ফ্রঁসোয়া-মারি আরুয়ে** (ফরাসি: François-Marie Arouet) (২১শে নভেম্বর, ১৬৯৪ – ৩০শে মে, ১৭৭৮), যিনি ছদ্মনাম **ভলতেয়ার** (Voltaire) নামেই বেশি পরিচিত, ফরাসি আলোকময় যুগের একজন লেখক, প্রাবন্ধিক ও দার্শনিক। তার বাকচাতুর্য (wit) ও দার্শনিক ছলাকলা (philosophical sport) সুবিদিত। তিনি নাগরিক স্বাধীনতার স্বপক্ষে, বিশেষত ধর্মের স্বাধীনতা ও ন্যায়বিচারের অধিকারের পক্ষে অবস্থান নেয়ার জন্য বিখ্যাত ছিলেন। তিনি ফ্রান্সের কঠোর সেন্সর আইন উপেক্ষা করে সামাজিক সংস্কারের অন্যতম প্রবক্তা হিসেবে নিজেকে প্রতিষ্ঠিত করেন। খ্রিস্টান গির্জা ও তৎকালীন ফরাসি সামাজিক আচার ছিল তার ব্যঙ্গবিদ্রুপের লক্ষ্য।

জীবনী
-----

### প্রাথমিক জীবন

ভলতেয়ারের জন্ম ফ্রান্সের প্যারিস শহরে। তার বাবা ফ্রঁসোয়া আরুয়ে (১৬৫০ - ১৭২২) ছিলেন নোটারি ও সরকারের ট্রেজারি দপ্তরের এক সাধারণ কর্মকর্তা। মা মারি মার্গ্যরিত দোমার (১৬৬০ - ১৭০১) ছিলেন ফ্রান্সের পোয়াতু প্রদেশের এক সম্ভ্রান্ত পরিবারের মেয়ে। ভলতেয়ার তাদের পাঁচ সন্তানের মধ্যে সর্বকনিষ্ঠ। ১৬৯৪ সালের ২১শে নভেম্বর তার জন্ম হয়। ১৭০৪ থেকে ১৭১১ সাল পর্যন্ত ভলতেয়ার কোলেজ লুই-ল্য-গ্রঁ নামক বিদ্যালয়ে জেসুইট পাদ্রিদের কাছে পড়াশনা করেন। এখানেই লাতিন ও গ্রিক ভাষা শেখেন। পরবর্তী জীবনে ভলতেয়ার ইতালীয়, স্পেনীয় ও ইংরেজি ভাষায় দক্ষতা অর্জন করেছিলেন।

আরও দেখুন
---------

* মহোমেট (মঞ্চনাটক)

পাদটীকা
-------

1. ↑  এই ফরাসি ব্যক্তিনামটির বাংলা প্রতিবর্ণীকরণে উইকিপেডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।
2. ↑  "Voltaire". *Random House Webster's Unabridged Dictionary*.
3. ↑  Marvin Perry et al (2015), Western Civilization: Ideas, Politics, and Society, Volume II, আইএসবিএন ৯৭৮-১-৩০৫-০৯১৪২-৯, p. 427

পড়ুন
-----

* Besterman, Theodore, *Voltaire*, (1969).

| * দে
* স
ভলতেয়ারের কাজ সমূহ |
| --- |
| গদ্য | 
* *Letters on the English*
* *Elements of the Philosophy of Newton*
* *যাদিগ*
* "মাইক্রোমেগাস"
* "প্লেটো'স ড্রিম"
* *ডক্টর আকাকিয়া*
* *কনদিদ*
* *Dictionnaire philosophique*
* *L'Ingénu*
* "The Man of Forty Crowns"
* *দ্য হোয়াইট বুল*

 |
| পদ্য | 
* *Henriade*
* *Poème sur le désastre de Lisbonne*
* *Épître à l'Auteur du Livre des Trois Imposteurs*
* *দ্য মেইড অফ অরলিয়েন*

 |
| নাট্য | 
* *ইদিপাস*
* *Hérode et Mariamne*
* *Zaïre*
* *Socrates*
* *মাহোমেট*
* *La princesse de Navarre*
* *Nanine*

 |
**সিনান বিন সালামাহ বিন মোহবিক** (আরবি:  سنان بن سلمة بن المحبق‎‎) (৮/৬২৮-৫৩ হিজরি/৬৭৩খ্রিস্টাব্দ) মক্কা বিজয়ের দিনে জন্মগ্রহণ করেন।

জীবনী
-----

তার পিতা সালামা হুনাইনের যুদ্ধে রওনা হন এবং তার জন্মের খবর শুনে তিনি তার অভিযান স্থগিত করতে বাধ্য হন কিন্তু পরে এই কথাগুলি প্রকাশ করেন:

> যে সিনান (যুদ্ধের একটি হাতিয়ার) আমি আল্লাহর পথে ব্যবহার করব তা আমার কাছে আমার ছেলের চেয়েও প্রিয়।
> 
> 
> 

সিনানকে যখন মুহাম্মদের কাছে নিয়ে যাওয়া হয়েছিলো তখন তিনি সিনানের জন্য জন্য প্রার্থনা করেছিলেন। তিনি যথারীতি তার মুখের মধ্যে লুঘাব রাখলেন। তিনি তার পবিত্র হাত দিয়ে তার মুখ স্পর্শ করেন। তিনি তার পিতার কথার সাপেক্ষে তার নাম রাখেন সিনান।

সিনান যখন শিশু ছিল তখন সে বাগানে ছড়িয়ে ছিটিয়ে থাকা খেজুর সংগ্রহ করতে অভ্যস্ত ছিল। এরকম একদিন তিনি অন্যান্য শিশুদের সাথে খেজুর সংগ্রহে ব্যস্ত ছিলেন, তখন খলিফা উমর সেখানে উপস্থিত হন। শিশুরা কিছুক্ষণের মধ্যেই চলে গেল কিন্তু সিনান সেই স্থানেই রয়ে গেল এবং তার স্থান থেকে সরলেন না। খলিফা কাছে এসে তাকে জিজ্ঞাসা করলেন কিন্তু তিনি এমনভাবে উত্তর দিলেন যার কারণে খলিফা ভালবেসে এবং নিরাপদে ও সুস্থভাবে তাকে বাড়িতে পৌঁছাতে সাহায্য করেছিলেন।

তথ্যসূত্র
---------

1. ↑  Abdul Bar, Ibne। *Al-Isteeab, fi Maghrifatel Ashab*। Bairut: Darul Fikr। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Abi Shaiba, Ibne। *Musannaf, vol:7*। Bairut। পৃষ্ঠা 124। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Ibne Saad, Muhammad। *Al-Tabaqaat, vol:7*। Bairut। পৃষ্ঠা 12। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**প্রব্ধকর্ম** হল সঞ্চিতকর্মের অংশ, অতীত কর্মের সংগ্রহ, যা বর্তমান দেহের (অবতার) মাধ্যমে অনুভব করার জন্য প্রস্তুত।

শিবানন্দ সরস্বতীর মতে, "প্রব্ধ হল অতীত কর্মের সেই অংশ যা বর্তমান দেহের জন্য দায়ী। সঞ্চিত কর্মের সেই অংশ যা বর্তমান অবতারে মানবজীবনকে প্রভাবিত করে তাকে প্রব্ধ বলা হয়। এটা কাটার জন্য পাকা। এটা এড়ানো বা পরিবর্তন করা যাবে না। এটি কেবল অভিজ্ঞ হয়েই নিঃশেষ হয়ে যায়। আপনি আপনার অতীতের ঋণ পরিশোধ করুন। প্রব্ধ কর্ম হল যা শুরু হয়েছে এবং প্রকৃতপক্ষে ফল দিচ্ছে। এটি সঞ্চিতা কর্মের ভর থেকে নির্বাচিত হয়।"

প্রতিটি জীবদ্দশায়, সঞ্চিত কর্মের নির্দিষ্ট অংশ, সেই সময়ে আধ্যাত্মিক বিবর্তনের জন্য সবচেয়ে উপযুক্ত, জীবনকাল চলাকালীন, কাজ করার জন্য বেছে নেওয়া হয়। পরবর্তীকালে এই প্রব্ধ কর্ম এমন পরিস্থিতি তৈরি করে যা আমরা আমাদের বর্তমান জীবনে অনুভব করতে পারি, তারা আমাদের শারীরিক পরিবারের মাধ্যমে কিছু সীমাবদ্ধতাও রাখে, আমাদের জন্মের তালিকা বা রাশিফলের তালিকা অনুযায়ী আমরা যে শরীর বা জীবনের পরিস্থিতিতে জন্মগ্রহণ করি, তা সম্মিলিতভাবে ভাগ্য বা নিয়তি (নির্ধারণবাদ) নামে পরিচিত।

তথ্যসূত্র
---------

1. ↑  'Prarabdha Karma  *Light on Life: An Introduction to the Astrology of India*, by Hart Defouw, Hart De Fouw, Robert Svoboda. Published by Lotus Press, 2003. আইএসবিএন ০-৯৪০৯৮৫-৬৯-১. *Page 27*.
2. ↑  *"All About Hinduism"* by Sri Swami Sivananda
3. ↑  The Teachings of Sri Ramana Maharshi - Karma and Destiny *Sri Ramana Maharshi*.
**সরকারি শহীদ আবদুর রব সেরনিয়াবাত টিচার্স ট্রেনিং কলেজ** বাংলাদেশের দক্ষিণ অঞ্চলের বিভাগীয় শহর বরিশালে অবস্থিত। স্থানীয়ভাবে কলেজটি **বিএড** কলেজ নামে অধিক পরিচিত। ঢাকা-বরিশাল মহাসড়কের কাশিপুর গণপাড়া এলাকায় ৩ একর জায়গা জুড়ে ১৯৯৯ সালে কলেজটি প্রতিষ্ঠিত হয়। বর্তমানে কলেজটিতে জাতীয় বিশ্ববিদ্যালয়ের অধীনে ৪ বছর মেয়াদী ব্যাচেলর অব এডুকেশন (বিএড) অনার্স, ১বছর মেয়াদী ব্যাচেলর অব এডুকেশন (বিএড), বাংলাদেশ উন্মুক্ত বিশ্ববিদ্যালয়ের অধীনে ১ বছর মেয়াদী মাস্টার্স অব এডুকেশন (এমএড) কোর্স চালু রয়েছে। এছাড়াও কলেজটিতে বিভিন্ন স্বল্পমেয়াদী প্রশিক্ষণ কোর্স করার সুযোগ বিদ্যমান। কলেজটিতে ইতোপূর্বে শিক্ষা মন্ত্রনালয়'র অধীনে বিভিন্ন প্রকল্প বাস্তবায়ন করা হয়েছে। কলেজটেতে রয়েছে একটি একাডেমিক ও প্রশাসনিক ভবন, নতুন ভবন, একটি মসজি, একটি মিলনায়তন, একটি শহীদ মিনার , ছাত্র হোস্টেল, ছাত্রী হোস্টেল ইত্যাদি। একাডেমিক ও প্রশাসনিক ভবনের নিচতলায় একটি গ্রন্থাগার রয়েছে।

এখানে নিয়মিত বার্ষিক ক্রীড়া , সাহিত্য ও সংস্কৃতি প্রতিযোগিতা অায়োজন, ম্যাগাজিক "কীর্তনখোলা" প্রকাশ, জাতীয় দিবস উদ্‌যাপন ইত্যাদি হয়ে থাকে।
**সরকারী অনুদানযুক্ত ধর্মীয় স্কুল** (Arabic: المدرسة الدينية الممولة من الحكومة) হলো মালয়েশিয়ার শিক্ষা মন্ত্রনালয় দ্বারা প্রতিষ্ঠিত ও পরিচালিত এক ধরনের প্রাতিষ্ঠানিক গোষ্ঠী। এসএবিকে আরও দুটি ধরনের প্রাতিষ্ঠানিক গোষ্ঠীর সমন্বয়ে ধর্মীয় শিক্ষা প্রতিষ্ঠান (আইপিএ) গঠন করে, যা জাতীয় ইসলামী মাধ্যমিক বিদ্যালয় (এসএমকেএ) এবং ধর্মীয় স্ট্রিম ক্লাস (কেএএ) সহ সাধারণ স্কুল পরিচালনা করে।

ইতিহাস
------

সরকারী অনুদান প্রাপ্ত ধর্মীয় বিদ্যালয় এর ধারণাটি ১৯৭৭ সালে শুরু হয়েছিল। সে বছর ফেডারেল সরকার বিভিন্ন রাজ্যে ধর্মীয় স্কুল গঠন করেছিল। যার ফলস্বরূপ ফেডারেল ও রাজ্য সরকারের মধ্যে বিরোধ দেখা দেয় এবং এসএবিকে নয় বরং এসএমকেএ হয়ে ওঠেন। ফেডারেল সরকার ১৯৮৩ সালে এই জাতীয় পদক্ষেপ বন্ধ করার সিদ্ধান্ত নিয়েছিলেন। ২০০৫ সালে তান শ্রী মুরাদের বিশেষ কমিটির সুপারিশের পরে এসএবিকে পুনরুদ্ধার করা হয়, যা একটি রাজ্য সরকারের মালিকানাধীন ধর্মীয় বিদ্যালয় (এসএমএএন) বা একটি সম্প্রদায় ধর্মীয় বিদ্যালয়সমূহ (এসএআর) এসএবিকে হিসাবে নিবন্ধন করতে পারে।

৩০ এপ্রিল ২০১৮ (2018-04-30)-এর হিসাব অনুযায়ী[হালনাগাদ] মালয়েশিয়ায় ২১৯ টি এসএবিকে প্রতিষ্ঠিত হয়েছে। এর মধ্যে ৪১ টি প্রাথমিক বিদ্যালয় এবং বাকী মাধ্যমিক বিদ্যালয়।

তথ্যসূত্র
---------

1. ↑  "Sekolah Agama Bantuan Kerajaan"। *Kementerian Pendidikan Malaysia* (মালয় ভাষায়)। সংগ্রহের তারিখ ১৯ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
2. ↑  Umar, Azizi; Hussin, Supyan (২০১২)। "Cabaran Penyelarasan Kuasa antara Kerajaan Negeri dan Persekutuan dalam Mengurus Sekolah Agama Bantuan Kerajaan" (পিডিএফ)। *Journal of Islamic and Arabic Education*। **4** (1): 21–30। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সরজানা শর্মা** (জন্ম: ১৮ই মার্চ ১৯৫৯) হলেন একজন প্রবীণ ভারতীয় সাংবাদিক, যিনি যখন তাঁর কর্মজীবন শুরু করেছেন তখনকার সময়ে হিন্দি গণমাধ্যমে খুব কম নারী কাজ করতেন। প্রচলিত পেশায় নারী এবং মহিলা বন্দীর মতো বেশ কয়েকটি গুরুত্বপূর্ণ বিষয় নিয়ে তিনি অনেক তথ্যচিত্র পরিচালনা এবং প্রযোজনা করেছেন। এই তথ্যচিত্রগুলি ভারত, প্রাক্তন সোভিয়েত ইউনিয়ন এবং মার্কিন যুক্তরাষ্ট্রের উৎসবে প্রদর্শিত হয়েছে। তিনি জি নিউজের একজন সহকারী কার্যনির্বাহী প্রযোজক ছিলেন। বর্তমানে তিনি কবির কমিউনিকেশন-এর সৃজনী বিভাগের প্রধান হিসেবে কাজ করছেন।

জীবনী
-----

সরজানা শর্মা ১৯৫৯ সালের ১৮ই মার্চ তারিখে ভারতের উত্তর প্রদেশের শাহরানপুরে কৃষ্ণ শর্মা ও প্রেম লতা শর্মার ঘরে জন্মগ্রহণ করেছিলেন। তিনি রাজনৈতিক বিজ্ঞান বিষয়ে স্নাতক ডিগ্রি এবং গণ যোগাযোগ বিষয়ে স্নাতকোত্তর ডিগ্রি অর্জন করার মাধ্যমে তাঁর শিক্ষা জীবন সম্পন্ন করেছেন। অতঃপর তিনি অনুবাদ এবং ভারতীয় শিল্প ও সংস্কৃতি এবং আলোকচিত্ৰবিদ্যার কোর্সে ডিপ্লোমা করেছেন। সরজানা বিভিন্ন প্রযোজনা প্রতিষ্ঠানের সাথে বেশ কয়েকটি প্রকল্পে কাজ করেছেন।

পেশা
----

৩১ বছরের সাংবাদিকতার জীবনে সরজানা শর্মা ভারতের গণমাধ্যমের বেশ কয়েকটি স্বনামধন্য প্রযোজনা প্রতিষ্ঠান, যেমন, ব্রিটিশ ব্রডকাস্টিং কর্পোরেশন এবং মার্কিন যুক্তরাষ্ট্র তথ্য সংস্থার মতো আন্তর্জাতিক সংস্থার সাথে কাজ করেছেন। ১৯৯৫ সালে তিনি ৪৫ মিনিটের টিভি মহিলা পত্রিকা অস্মিতার প্রযোজনায় মূল ব্যক্তি ছিলেন তিনি। সেখানে ভারতীয় নারীদের অত্যন্ত ইতিবাচক দৃষ্টিতে প্রদর্শন করা হয়েছিল। তিনি ইন্ডিয়ান কাউন্সিল ফর কালচারাল রিলেশন দ্বারা দীর্ঘ ২৭ দিনের আন্তর্জাতিক নৃত্য উৎসবের জন্য একজন গণমাধ্যম সমন্বয়কারী হিসাবে নিযুক্ত ছিলেন। তিনি আন্তর্জাতিক নৃত্য দল, গণমাধ্যম এবং দূতাবাসগুলোর মধ্যে প্রধান সংযোগ ছিলেন। গণমাধ্যম জগতে এই উৎসবটি ব্যাপক নজর কেড়েছিল।
বর্তমানে তিনি কবিতা কমিউনিকেশন নামক একটি বেসরকারী প্রযোজনা প্রতিষ্ঠানে সৃজনী বিভাগের প্রধান হিসাবে কাজ করার পাশাপাশি সংবাদপত্র এবং ডিডি কিষাণের মুক্তপেশায় কাজ করছেন।

পুরস্কার ও সম্মাননা
-------------------

গণমাধ্যমে তাঁর অবদানের জন্য তিনি তাঁর দীর্ঘ এবং সুপরিচিত কর্মজীবনে বেশ কয়েকটি পুরস্কার লাভ করেছেন; যার মধ্যে ভারত নির্মাণ পুরস্কার, হিন্দি ভাষায় গুরুত্বপূর্ণ অবদানের জন্য ৩২তম পণ্ডিত দুর্গা প্রসাদ দুবে পুরস্কার, ড. সাধনা আন্তর্জাতিক ক্ষমতায়ন পুরস্কার এবং ২০১০ সালের বৈদিক রতন পুরস্কার অন্যতম।

তিনি "টিএএসবিএটিআইওয়াইএএন" নামে তাঁর একটি নিজস্ব ব্লগ লিখেন; এটি একটি বহুল পঠিত হিন্দি ব্লগ। সেরা ব্লগিংয়ের জন্য তিনি দুটি আন্তর্জাতিক পুরস্কার লাভ করেছেন; যেগুলো হলো ২০১৪ সালের ব্লগ ভূষণ পুরস্কার এবং ২০১৫ সালের পরিকল্পনা সার্ক পুরস্কার।

তথ্যসূত্র
---------

1. 1 2  "Zee News' Sarjana Sharma wins prestigious award"। Zee News। ১০ সেপ্টেম্বর ২০১১। সংগ্রহের তারিখ ২২ এপ্রিল ২০১৬।
2. ↑  "सर्जना शर्मा" (Hindi ভাষায়)। Parikalpna Kosh। ২৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "भूटान में ब्लागर्स मिले" (Hindi ভাষায়)। Srijanagatha। সংগ্রহের তারিখ ২২ এপ্রিল ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) [*স্থায়ীভাবে অকার্যকর সংযোগ*]
4. ↑  "सर्जना शर्मा का सम्मान, ब्लॉग जगत का बढ़ा मान" (Hindi ভাষায়)। Deshnama। ৮ মে ২০১৬ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  "Zee News' Sarjana Sharma wins Dr Sadhna Award"। Zee News। ৫ মার্চ ২০১১। সংগ্রহের তারিখ ২২ এপ্রিল ২০১৬।
**খোস্ত** আফগানিস্তানের একটি শহর ও খোস্ত প্রদেশের রাজধানী। এটি দেশের দক্ষিণ-পূর্বাঞ্চলের সবচেয়ে বড় শহর, এছাড়াও এটি লোয়া পাকতিয়া অঞ্চলেরও সর্ববৃহৎ শহর। এর ঠিক দক্ষিণ ও দক্ষিণ ও পূর্ব দিকে পাকিস্তানের ওয়াজিরিস্তান ও খুররম অবস্থিত। শেখ জায়েদ বিশ্ববিদ্যালয় খোস্তের স্বনামধন্য শিক্ষা প্রতিষ্ঠান। খোস্ত বিমানবন্দর শহর ও শহরের চারপাশের বৃহত্তর অঞ্চলকে যোগাযোগ পরিসেবা পরিবেশন করে।

ভূগোল
-----

খোস্ত রাজধানী কাবুল থেকে ১৫০ কিলোমিটার দক্ষিণে অবস্থিত।
খোস্ত নূন্যতম ১,০০০ মিটার (৩,৩০০ ফুট) উচ্চতার একটি মালভূমিতে অবস্থিত যার পূর্ব সীমানা প্রায় ৪০ কিলোমিটার (২৫ মাইল) পাকিস্তান সীমান্ত পর্যন্ত প্রসারিত। উত্তরের ৩০ কিলোমিটার শৃঙ্গটি সীমান্তের ঠিক পাশেই ২,৫০০ থেকে ৩,০০০ মিটার (৮,২০০ থেকে ৯,৮০০ ফুট) পর্যন্ত শুরু হয়, যখন সীমান্তের নিকটে দক্ষিণে ২০ কিলোমিটার (১২ মাইল) হয়, গড় প্রায় ১,৮০০ মিটার।

খোস্তে একটি আধা-আদ্রলীয় জলবায়ু (কপেন বিএসএস "বিএসএইচ হিসাবে যোগ্যতা অর্জনের খুব কাছাকাছি) বিরাজমান। খোস্ত "খোস্ত বোলে" অবস্থিত, যা পার্শ্ববর্তী উচ্চভূমি তুলনায় নিম্ন উদ্ধার একটি উপত্যকা, কারণ এটি তার সুন্দর আবহাওয়া জন্য পরিচিত। জানুয়ারী মাসের গড় তাপমাত্রা ৪৮.৮ ডিগ্রি সেন্টিগ্রেড (৪০.৬ ডিগ্রি ফারেনহাইট) সঙ্গে, উত্তর, পশ্চিম এবং দক্ষিণে আশেপাশের উচ্চ শহরগুলোতে (পরাচিনার, তারী মঙ্গল, আর্যব, সস্মকানি, খাঁদখেল, গর্দিজ, জুরমাত, শরণ, জেরোক, উর্গুন, আঙ্গুর আদা, কণিগ্রাম এবং রাজ্জাক) বেশ কড়া ও তুষারময় শীতের তুলনায় খাস্ততে লক্ষণীয়ভাবে হালকা শীত পড়ে। যাইহোক, সকালে ভোরের সময় খোস্তায় হিমশীতল ঘন ঘন হয়।

জনসংখ্যা
--------

খোস্ত শহরের নগর জনসংখ্যা ১০৬,০৮৩ জন (২০১৫), যার বেশিরভাগ পশতুন (এরা মূলত জাদরান, মঙ্গল, জাজি, তানি, গুরুবুজ, মুকবাল, সাবারি এবং উজির উপজাতি), এবং তারা ১১,৭৮৭টি নিবাসে, ছয়টি পৌরজেলায় বসবাস করে।

খেলা
----

খোস্তে ক্রিকেট জনপ্রিয়তার সাথে বেড়ে চলেছে। পাকিস্তান থেকে সদ্য প্রত্যাবাসিত শরণার্থীরা খেলাটি চালু করেছিল। আফগানিস্তানের স্পিনার মুজিব উর রহমান এবং ব্যাটসম্যান নূর আলী, পাশাপাশি আফগানিস্তান ক্রিকেট দলের সাবেক অধিনায়ক নওরোজ মঙ্গল খোস্তের বাসিন্দা।

ফুটবলেরও বেশ জনপ্রিয় রয়েছে। আফগান প্রিমিয়ার লিগে খোস্ত এবং আশেপাশের অঞ্চলটি ডি আবাসিন সাপে এফ.সি. দ্বারা প্রতিনিধিত্ব করে।

তথ্যসূত্র
---------

1. ↑  ""Khost", The National Area-Based Development Program (NABDP), Ministry of Rural Rehabilitation and Development" (পিডিএফ)। ৬ জানুয়ারি ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০২০।
2. ↑  "The State of Afghan Cities report2015"। ২০১৫-১০-৩১ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The State of Afghan Cities report 2015"। ২০১৫-১০-৩১ তারিখে মূল থেকে আর্কাইভ করা। সংগ্রহের তারিখ ২০১৫-১০-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন

| * দে
* স
জনবসতির বিচারে আফগানিস্তানের চোদ্দটি বড় শহর |
| --- |
| 
* কাবুল
* কান্দাহার
* হেরাত
* মাজার-ই-শরিফ
* জালালাবাদ
* কুন্দুজ
* লাস্করগা
* তালোকান
* পুল ই খুমরি
* খোস্ত
* গজনি
* শেবারগান
* সারে পোল
* ফারহ

 |
সিম্যুলেশনে লেমুনার প্রবাহ
**প্রবাহী** **পদার্থ**(ইংরেজি: Fluid) হচ্ছে এমন একটি বস্তু যা ব্যাবর্তন পীড়ন রোধ করতে পারে না, যার ফলে এর প্রভাবে অবিরাম বিকৃত হতে থাকে। ব্যাবর্তন পীড়নের মান খুব কম হলেও অনুরূপ বিকৃতি ঘটবে। এই ব্যাবর্তন পীড়ন প্রবাহীর সচল অবস্থায় বিদ্যমান থাকতে পারে। তবে প্রবাহীতে ব্যাবর্তন পীড়ন থাকতে হলে এতে সান্দ্রতা থাকতে হবে। বাস্তব ক্ষেত্রে সব প্রবাহীরই কিছু না কিছু সান্দ্রতা আছে। যদি প্রবাহীতে সান্দ্রতা না থাকে তবে সেই প্রবাহীকে আদর্শ প্রবাহী বলে। আদর্শ প্রবাহীতে স্থির বা সচল কোন অবস্থাতেই ব্যাবর্তন পীড়ন থাকতে পারেনা।

গ্যাস এবং তরল এই দুই ভাগে প্রবাহীকে ভাগ করা যায়। গ্যাস এবং তরলের মধ্য প্রধান পার্থক্য হচ্ছে এই যে, বাস্তব ক্ষেত্রে তরল পদার্থ অসংনম্য, কিন্তু সব গ্যাসই সংনম্য এবং তরল পদার্থ একটি নির্দিষ্ট আয়তন দখল করে এবং এর উন্মুক্ত পৃষ্ঠদেশ থাকে, কিন্ত নির্দিষ্ট ভরের কিছু গ্যাস যদি কোন পাত্রে রাখা যায়, তাহলে এটি প্রসারিত হয়ে পাত্রের সমস্ত অংশই দখল করে।

প্রবাহীর গুণাবলী
----------------

প্রবাহী নিম্নলিখিত গুণাবলী প্রদর্শন করে:

* সান্দ্রতা
* ঘনত্ব
* আপেক্ষিক ওজন
* আপেক্ষিক গুরুত্ব
* বাস্পীয় চাপ
* পৃষ্ঠটান
* সংনম্যতা বা স্থিতিস্থাপকতা
* কৈশিকতা বা কৈশিক ক্রিয়া

আরও দেখুন
---------

* পদার্থ
* তরল
* গ্যাস

তথ্যসূত্র
---------

* ইসলাম, কামরুল; ইসলাম, ওবায়দুল (১৯৮৯)। ফ্লুয়িড বলবিদ্যা। ঢাকা: বাংলা একাডেমী, প্রথম মুদ্রণ। পৃষ্ঠা ১-১৩।
**ফিলিস্তিন অঞ্চল** (আরবি:  فلسطين‎‎; গ্রিক: Παλαιστίνη; লাতিন: *Palaestina*; হিব্রু ভাষায়: פלשתינה‎) হলো 
ভূমধ্যসাগর এবং জর্ডান নদী মধ্যে অবস্থিত পশ্চিম এশিয়ার একটি ভৌগোলিক এলাকা।

আলকসা
 মসজিদ

নামকরণের ইতিহাস
---------------

আধুনিক প্রত্নতত্ত্ব ১২টি প্রাচীন মিশরীয় এবং আসিরিয়ান শিলালিপি শনাক্ত করেছে যেগুলোতে সম্ভবতঃ হিব্রু প্লেশেথের সম্পর্কে বিবরণ রয়েছে। "পেলেসেট" শব্দটি (পি-আর-এস-টি হিসাবে হায়ারোগ্লিফিক হতে অনুদিত) পাঁচটি শিলালিপিতে পাওয়া যায় যাতে খ্রিস্টপূর্ব ১১৫০ অব্দে মিশরের বিংশতম রাজবংশের রাজত্বকালে পত্তন হওয়া একটি সংলগ্ন - প্রতিবেশী গোষ্ঠী বা এলাকার কথা উল্লেখ আছে। এর প্রথম উল্লেখ পাওয়া যায় মেদিনেট হাবুর মন্দিরের শিলালিপিতে যা হতে জানা যায় যে তৃতীয় রামেসেসের শাসনামলে মিশরের সাথে যারা যুদ্ধ করেছিল তাদের মধ্যে পেলেসেটরাও ছিলো, এবং সর্বশেষ জ্ঞাতটি এর ৩০০ বছর পরের প্যাডিসেটের মূর্তির লিপিতে প্রাপ্ত। সাতটি অ্যাসিরিয়ান শিলালিপিতে "পালাশতু" বা "পিলিস্তু" অঞ্চলটির উল্লেখ রয়েছে; যার শুরু হয়েছে খ্রিস্টপূর্ব ৮০০ অব্দের তৃতীয় অ্যাডাদ-নীরারির নিমরুদ ফলক হতে এবং এর এক শতাব্দীরও বেশি সময় পরের এশারহাদ্দনের একটি চুক্তিতে সর্বশেষ উল্লেখ পাওয়া যায়। মিশরীয় বা অসরীয় - কোনো উত্‌সই এই শব্দটির পরিষ্কার আঞ্চলিক সীমানা সম্পর্কে কিছু বলেনি।

ইতিহাস
------

মিশর, সিরিয়া এবং আরবের মধ্যস্থ একটি কৌশলগত গুরুত্বপূর্ণ অবস্থানে অবস্থিত এবং ইহুদী ও খ্রিস্টধর্মের উত্‌সস্থল এই এলাকাটির ধর্ম, সংস্কৃতি, বাণিজ্য এবং রাজনীতির এক সুদীর্ঘ ও উত্থান-পতনের ইতিহাস রয়েছে। এই অঞ্চলটি প্রাচীন মিশরীয়, কেনানীয়, ইস্রায়েলীয়, আশেরিয়ান, ব্যাবিলনীয়, আকামেনীয়, প্রাচীন গ্রীক, রোমান, পার্থিয়ান, সাসানীয়, বাইজেন্টাইনস, খোলাফায়ে রশিদুন, উমাইয়া, আব্বাসীয় এবং ফাতেমীহ খিলাফত, ক্রুসেডার, আইয়ুবিড, মামলুকস, মঙ্গোলস, অটোমান, ব্রিটিশ এবং আধুনিক ইস্রায়েলি ও ফিলিস্তিনিরা সহ অসংখ্য গোষ্ঠী দ্বারা নিয়ন্ত্রিত হয়েছে।

টীকা
----

1. ↑  Eberhard Schrader wrote in his seminal "Keilinschriften und Geschichtsforschung" ("KGF", in English "Cuneiform inscriptions and Historical Research") that the Assyrian tern "Palashtu" or "Pilistu" referred to the wider Palestine or "the East" in general, instead of "Philistia".

তথ্যসূত্র
---------

1. ↑  Fahlbusch এবং অন্যান্য 2005, পৃ. 185।
2. ↑  Breasted 2001, পৃ. 24।
3. ↑  Sharon 1988, পৃ. 4।
4. ↑  Room 2006, পৃ. 285
5. ↑  Schrader 1878, পৃ. 123-124।
6. ↑  Anspacher 1912, পৃ. 48।

বহিঃসংযোগ
---------


উইকিমিডিয়া কমন্সে **ফিলিস্তিন (অঞ্চল)** সংক্রান্ত মিডিয়া রয়েছে।

ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
**Palestine**

উইকিউক্তিতে ***ফিলিস্তিন (অঞ্চল)*** সম্পর্কিত উক্তির সংকলন রয়েছে।
Touchpad and a pointing stick on an IBM notebook

একটি **পয়েন্টিং ডিভাইস** হল এমন একটি ইনপুট ব্যবস্থা (বিশেষ করে মানুষের জন্য) যার মাধ্যমে একজন ব্যবহারকারী নিরবিচ্ছিন্নভাবে এবং বহুমাত্রায় কম্পিউটারে ডেটা ইনপুট করতে সমর্থ হয়। ক্যাড ব্যবস্থায় এবং চিত্রভিত্তিক ব্যবহারকারী ইন্টারফেসের মাধ্যমে একজন ব্যবহারকারী কম্পিউটারে ডেটা প্রদান ও নিয়ন্ত্রণ করে বাস্তবিক যন্ত্র এবং হাতের নাড়াচাড়ার মাধ্যমে যেমন মাউস বা এই জাতীয় ইনপুট ডিভাইস দিয়ে যেগুলো একটি টেবিলের উপরিভাগে রেখে ব্যবহার করা হয় ও মাউসের ক্লিক সুইচের ব্যবহার করা হয়। বাস্তবিক যন্ত্রের নাড়াচাড়া, সুইচের ব্যবহার প্রদর্শনী যন্ত্রে দেখা যায় একটি পয়েন্টার বা নির্দেশক বা কার্সরের মাধ্যমে যা কিনা বাস্তবিক যন্ত্রে কৃত কর্মের দৃষ্টিগাহ্য পরিবর্তন দেখায়। যন্ত্রে সাধারণ নাড়াচাড়ার/ইঙ্গিতের মধ্যে রয়েছে নির্দেশ এবং ক্লিক, ড্রাগ করা এবং ড্রপ করা।

অনেক ধরনের পয়েন্টিং ডিভাইস থাকলেও, সবচেয়ে সাধারণ পয়েন্টিং ডিভাইস হল মাউস। যে যন্ত্র কার্সরকে নিয়ন্ত্রণ করে তাকে পয়েন্টিং ডিভাইসের দিক থেকে সাধারণ অর্থে মাউস বলেই চিহ্ণিত করা হয়। বেশিরভাগ পয়েন্টিং যন্ত্রে ব্যবহৃত হয় ফিটস ল/ ফিটস সূত্র যার মাধ্যমে একজন লোকের একটি নির্দেশিত লক্ষ্যবস্তুতে পৌছাতে কত সময় লাগে এবং লক্ষ্যবস্তুটি কত দূরে ও কতটুকু চওড়া তার অনুপাত মাপা হয়। সোজা কথায় একটি লক্ষ্যবস্তুতে পৌছাতে ব্যবহারকারীর কত গতি লাগবে তা নির্ধারনে এটি ব্যবহৃত হয়।

অন্যান্য যন্ত্র
---------------

* লাইট পেন
* লাইট গান
* পালম মাউস
* ফুটমাউস
* আই ট্র্যাকিং যন্ত্র
* ফিঙ্গার মাউস
* জাইরোস্কোপ মাউস
* স্টিয়ারিং হুইল
* প্যাডল (গেম কন্ট্রোলার)
* জগ ডায়াল
* স্পেস বল
* ডি-প্যাড
* ড্যান্স প্যাড
* উইরিমোট(/উইমোট)
* সোপ মাউস
* লেসার পেন

তথ্যসূত্র
---------


উইকিমিডিয়া কমন্সে **পয়েন্টিং ডিভাইস** সংক্রান্ত মিডিয়া রয়েছে।


| * দে
* স
প্রাথমিক কম্পিউটার যন্ত্রাংশসামগ্রী |
| --- |
| তথ্য-উপাত্ত প্রবিষ্টকরণ যন্ত্রকৌশল | 
* কীবোর্ড
* ইমেজ স্ক্যানার
* মাইক্রোফোন
* পয়েন্টিং ডিভাইস
	+ গ্রাফিক্স ট্যাবলেট
	+ জয়স্টিক
	+ লাইট পেন
	+ মাউস
		- অপটিক্যাল মাউস
	+ পয়েন্টিং স্টিক
	+ টাচপ্যাড
	+ স্পর্শসংবেদী পর্দা
	+ ট্র্যাকবল
* ‎ওয়েবক্যাম
	+ সফটক্যাম
* রিফ্রেশেবল ব্রাই পর্দা

 |
| তথ্য-উপাত্ত বহির্গতকারী যন্ত্রকৌশল | 
* মনিটর
* রিফ্রেশেবল ব্রাই ডিসপ্লে
* প্রিন্টার
* স্পিকার
* প্লটার
* স্পর্শসংবেদী পর্দা

 |
| অপসারণযোগ্য ডাটা স্টোরেজ | 
* অপটিক্যাল ডিস্ক ড্রাইভ
	+ সিডি-আরডব্লিউ
	+ ডিভিডি+আরডব্লিউ
	+ বিডি-আর
* ডিস্ক প্যাক
* ফ্লপি ডিস্ক
* মেমোরি কার্ড
* ইউএসবি ফ্ল্যাশ ড্রাইভ

 |
| কম্পিউটার কেস | 
* কেন্দ্রীয় প্রক্রিয়াজাতকরণ ইউনিট (সিপিইউ)
* হার্ড ডিস্ক / এসএসডি / এসএসএইচডি
* মাদারবোর্ড
* নেটওয়ার্ক ইন্টারফেস কন্ট্রোলার
* পাওয়ার সাপ্লাই(কম্পিউটার)
* র‌্যান্ডম অ্যাক্সেস মেমোরি (র‍্যাম)
* সাউন্ড কার্ড
* ভিডিও কার্ড

 |
| ডাটা পোর্ট | 
* ইথারনেট
* ফায়ারওয়্যার
* প্যারালাল পোর্ট
* সিরিয়াল পোর্ট
* ইউনিভার্সাল সিরিয়াল বাস (ইউএসবি)
* অডিও জ্যাক

 |
**ব্রুস কলিন ফ্রান্সিস** (ইংরেজি: Bruce Francis; জন্ম: ১৮ ফেব্রুয়ারি, ১৯৪৮) নিউ সাউথ ওয়েলসের মোসম্যান এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ইংরেজ কাউন্টি ক্রিকেটে এসেক্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতি মিডিয়াম বোলিংয়ে পারদর্শিতা দেখিয়েছেন **ব্রুস ফ্রান্সিস**।

প্রথম-শ্রেণীর ক্রিকেট
---------------------

রাষ্ট্রবিজ্ঞান বিষয়ে স্নাতক ডিগ্রি লাভ করেন। ১৯৬৮-৬৯ মৌসুম থেকে ১৯৭৩ সাল পর্যন্ত ব্রুস ফ্রান্সিসের প্রথম-শ্রেণীর খেলোয়াড়ী জীবন চলমান ছিল। ব্রুস ফ্রান্সিস আক্রমণধর্মী উদ্বোধনী ব্যাটসম্যান ছিলেন। ফাস্ট বোলারদের বলকে তাদের মাথার উপর দিয়ে পাঠিয়ে রান সংগ্রহের জন্যে সবিশেষ জনপ্রিয়তা লাভ করেন। টেস্ট ক্রিকেটে রক্ষণাত্মক কৌশল অবলম্বনে দূর্বলতা ছিল তার।

১৯৬৮-৬৯ মৌসুম থেকে ১৯৭২-৭৩ মৌসুম পর্যন্ত নিউ সাউথ ওয়েলস, ১৯৭১ থেকে ১৯৭৩ সাল পর্যন্ত এসেক্স দলের পক্ষে খেলেছেন। ১৯৭৩-৭৪ ও ১৯৭৪-৭৫ মৌসুমে ডি.এইচ. রবিন্স একাদশের সদস্যরূপে দক্ষিণ আফ্রিকা গমন করেছিলেন।

১৯৭১-৭২ মৌসুমে অস্ট্রেলিয়ার সদস্যরূপে বহিঃবিশ্ব একাদশের বিপক্ষে তিন টেস্টে অংশ নেন। বৃদ্ধাঙ্গুলিতে আঘাতের পূর্বে খুব কমই সফলতা পান। পরবর্তীকালে ঐ খেলাগুলো থেকে টেস্ট মর্যাদা প্রত্যাহার করে নেয়া হয়েছিল। ১৯৭২ সালে ইংল্যান্ড সফরে অস্ট্রেলিয়া দলের সদস্য করা হলে এসেক্স ক্লাবের সাথে সম্পর্কচ্ছেদ ঘটে।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ব্রুস ফ্রান্সিস। ৮ জুন, ১৯৭২ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ জুলাই, ১৯৭২ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি।

অবসর
----

ক্রিকেট খেলা থেকে অবসর গ্রহণের পর ক্যারি প্যাকারের ব্যবস্থাপনায় বিশ্ব সিরিজ ক্রিকেট আয়োজনে সহায়তা করেন। জেমস প্যাকারের ব্যক্তিগত ক্রিকেট কোচের দায়িত্ব পালন করেন এবং পরবর্তীকালে ১৯৮৫-৮৬ ও ১৯৮৬-৮৭ মৌসুমে অস্ট্রেলীয় বিদ্রোহী দলের দক্ষিণ আফ্রিকা গমনে সহায়তা করেন তিনি।

ওয়ার্ল্ড এন্টি-ডোপিং এজেন্সি কর্তৃক এএফএল ক্লাব এসেনডনের ৩৪জন সাবেক ও বর্তমান খেলোয়াড় চিহ্নিতকরণে সহায়তা করেন।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ২৬ জুলাই ২০১৯।
2. ↑  Hartman, pp. 234-43.
3. ↑

আরও দেখুন
---------

* স্টিভ স্মিথ
* ব্রুস ডুল্যান্ড
* শেফিল্ড শিল্ড
* ভিক্টোরিয়া ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ব্রুস ফ্রান্সিস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্রুস ফ্রান্সিস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

আরও দেখুন
---------

* Hartman, R. (2006) *Ali: The Life of Ali Bacher*, Penguin: Johannesburg. আইএসবিএন ৯৭৮০১৪৩০২৫১৬০.

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ট্রোভ (অস্ট্রেলিয়া)
	+ ১

 |
আও দাই পরিহিতা ভিয়েতনামীয় তরুণী
ভিয়েতনামীয় জাতির লোকেরা দক্ষিণ চীন ও উত্তর ভিয়েতনাম অঞ্চলে বাস করত। তারা দুই হাজার বছর ধরে ধীরে ধীরে দক্ষিণে অগ্রসর হয়ে ইন্দোচীন উপদ্বীপের প্রায় সমগ্র পূর্ব উপকূলে বসতি স্থাপনে সক্ষম হয়। জাতিগতভাবে ভিয়েতনামীয়রা, বা ভিয়েত জাতির লোকেরা নিম্নভূমিতে বাস করে এবং ভিয়েতনামীয় ভাষা-তে কথা বলে। এই জাতির লোকেরাই ভিয়েতনামের সংস্কৃতি ও রাজনীতির ধারক-বাহক।

ভিয়েতনামীয় সরকারের মতে দেশটিতে প্রায় ৫৪টি ভিন্ন জাতির লোকের বাস। এদের মধ্যে ভিয়েত জাতি বৃহত্তম; এরা জনসংখ্যার ৮৮% গঠন করেছে। তবে ভিয়েত জাতির লোকেরা দেশের অর্ধেকেরও কম কিন্তু উর্বর এলাকায় বাস করে, অন্যদিকে সংখ্যালঘুজাতির লোকেরা বৃহত্তর কিন্তু অনুর্বর এলাকায় বাস করে।

মেকং নদীর ব-দ্বীপে প্রায় ১৩ লক্ষ খমের ক্রোম জাতির লোকের বাস। এছাড়াও দেশে প্রায় ১০ লক্ষ চীনা লোক বাস করেন। চীনারা ভিয়েতনামের অর্থনীতির এক গুরুত্বপূর্ণ চালিকাশক্তি। তবে ১৯৭৫ সালে ভিয়েতনাম একত্রীকরণের পর চীনা-বংশোদ্ভূত ভিয়েতনামীয়দের ব্যবসা বাণিজ্যের উপর সীমা বেঁধে দেয়া হয়। তবে এই শীতল সম্পর্ক বর্তমানে অনেক হ্রাস পেয়েছে।

পরিসংখ্যান
----------

**জনসংখ্যা:** ৮৩,৬৮৯,৫১৮ (জুলাই ২০০৫ প্রাক্কলন)

**বয়ঃগঠন:**

০-১৪ বছর: ২৯.৪%
১৫-৬৪ বছর: ৬৫%
৬৫ ও তদুর্ধ্ব: ৫.৮%
**জনসংখ্যা বৃদ্ধি হার:** ১.৩% 
**জন্ম হার:** ১৯.৫৮ প্রতি হাজারে
**মৃত্য হার:** ৬.১৪ প্রতি হাজারে
**নীট অভিবাসন হার:** -০.৪৫ প্রতি হাজারে

ভিয়েতনামের জনসংখ্যার লেখচিত্র (হাজারে)
**জাতি:** ভিয়েতনামীয় জাতি ৮৬.২%, তে জাতি ১.৯%, থাই জাতি ১.৭%, মুয়ং জাতি ১.৫%, খমের জাতি ১.৪%, হোয়া ১.১%, নুন ১.১%, মং জাতি ১%, অন্যান্য ৪.১% (১৯৯৯ আদমশুমারি)

উৎসপঞ্জি
--------

* 1999 Census results
* Socioeconomic Atlas of Vietnam

আরও দেখুন
---------

| * দে
* স
ভিয়েতনামের বিভিন্ন বিষয়ের নিবন্ধসমূহ |
| --- |
| ইতিহাস  •  প্রশাসনিক অঞ্চল  •  ভূগোল  •  অর্থনীতি  •  রাজনীতি  •  বৈদেশিক সম্পর্ক  •  সরকার ব্যবস্থা  •  জনপরিসংখ্যান  •  সংস্কৃতি  •  পরিবহন ব্যবস্থা  •  পর্যটন  •  সামরিক বাহিনী  •  ভাষা  •  ধর্মবিশ্বাস  •  বর্ষপঞ্জী  •  সংবাদপত্র  •  বিশ্ববিদ্যালয়সমূহ  •  জাতীয় পতাকা  •  জাতীয় সঙ্গীত  •  নগর  •  শিল্পকলা  •  খেলাধুলা  •  শিক্ষাব্যবস্থা  •  জাতীয় প্রতীক  •  সাহিত্য  •  জাতীয় দিবস |

| * দে
* স
এশিয়ার জনসংখ্যার পরিসংখ্যান |
| --- |
| সার্বভৌম দেশ | 
* আজারবাইজান
* আফগানিস্তান
* আর্মেনিয়া
* ইন্দোনেশিয়া
* ইয়েমেন
* ইরাক
* ইরান
* ইসরায়েল
* উজবেকিস্তান
* উত্তর কোরিয়া
* ওমান
* কম্বোডিয়া
* কাজাখস্তান
* কাতার
* কির্গিজস্তান
* কুয়েত
* চীন
* জর্জিয়া
* জর্ডান
* জাপান
* তাজিকিস্তান
* তুরস্ক
* তুর্কমেনিস্তান
* থাইল্যান্ড
* দক্ষিণ কোরিয়া
* নেপাল
* পাকিস্তান
* পূর্ব তিমুর
* ফিলিপাইন
* বাংলাদেশ
* বাহরাইন
* ব্রুনাই
* ভারত
* ভিয়েতনাম
* ভুটান
* মঙ্গোলিয়া
* মিয়ানমার
* মালদ্বীপ
* মালয়েশিয়া
* মিশর
* রাশিয়া
* লাওস
* লেবানন
* শ্রীলঙ্কা
* সংযুক্ত আরব আমিরাত
* সাইপ্রাস
* সিঙ্গাপুর
* সিরিয়া
* সৌদি আরব

 |
| সীমিত স্বীকৃতিপ্রাপ্ত দেশ | 
* আবখাজিয়া
* আর্টসাখ প্রজাতন্ত্র
* উত্তর সাইপ্রাস
* তাইওয়ান
* দক্ষিণ ওসেটিয়া
* ফিলিস্তিন

 |
| অন্যান্য নির্ভরশীল এলাকা | 
* ক্রিসমাস দ্বীপ
* কোকোস (কিলিং) দ্বীপপুঞ্জ
* ব্রিটিশ ভারত মহাসাগরীয় অঞ্চল
* মাকাও
* হংকং

 |